smcproject/ml-wiki-sentences huggingface dataset:
ഇതും കാണുക നെൽവയൽ-നീർത്തട സംരക്ഷണ നിയമം കർഷകൻ ചിത്രശാല ഗോതമ്പ് ഗോതമ്പുപാടം ഗോതമ്പ് നുറുക്കുഗോതമ്പ് യവം (ബാർലി) ബാർളിപ്പാടം ബാർളി ചോളം ചോളകൃഷി ചോളത്തിന്റെ പൂക്കുല ചോളം ഇതളുകളോട് കൂടി ചുവന്ന കളറിലുള്ള ചോളം പച്ച കളറിലുള്ള ചോളം ഇതൾ കളഞ്ഞ ചോളം ചോളക്കുരുക്കൾ എള്ള് എള്ളിൻ പൂവ്വ് എള്ളിൻ തണ്ട് എള്ളിൻ കായ് എള്ളിൻ വിത്ത് നെല്ല് നെൽ‌പ്പാടം വിളഞ്ഞ നെൽപ്പാടം നെൽ‌ക്കതിർ ഉണങ്ങിയ നെൽക്കതിർ നെല്ല് പുഴുങ്ങിയ നെല്ല് അരി മലർ (നെല്ല് ചൂടാക്കുമ്പോൾ ലഭിക്കുന്നത്) കൊയ്ത് കഴിഞ്ഞ പാടം-1 കൊയ്ത് കഴിഞ്ഞ പാടം-2 അവലംബം ↑ ↑ പുറത്തേക്കുള്ള കണ്ണികൾ വയൽ എന്ന ക്ഷേത്രം Archived 2017-09-10 at the Wayback Machine .
വയൽ meaning in English
വയൽക്കിളി സമരം ഇംഗ്ലീഷ് വിലാസം https://ml.wikipedia.org/wiki/Keezhattur_Protest
കണ്ണൂർ ജില്ലയിലെ കീഴാറ്റൂർ എന്ന സ്ഥലത്ത് നെൽവയൽ നികത്തി ബൈപാസ് പാത നിർമ്മിക്കുന്നതിനെതിരേ നാട്ടുകാരുടെ നേതൃത്വത്തിൽ ആരംഭിച്ച പ്രതിഷേധ സമരമാണ് കീഴാറ്റൂർ സമരം അല്ലെങ്കിൽ വയൽക്കിളി സമരം എന്നറിയപ്പെടുന്നത്.
തളിപ്പറമ്പിലൂടെ കടന്നുപോകുന്ന നിലവിലുള്ള ദേശീയപാത 66 45 മീറ്ററാക്കുമ്പോൾ ഉണ്ടാകുന്ന നഷ്ടവും, എതിർപ്പും ഒഴിവാക്കാനാണ് കുപ്പം-കീഴാറ്റൂർ-കൂവോട്-കുറ്റിക്കോൽ ബൈപാസ് ഉണ്ടാക്കാൻ നിർദ്ദേശമുയർന്നത്.
ഈ നിർദ്ദേശപ്രകാരം പാത നിർമ്മിക്കുമ്പോൾ ഏതാണ്ട് നൂറോളം വീടുകൾ പൊളിക്കേണ്ടി വരുമെന്നായപ്പോൾ പ്രതിഷേധമുയരുകയും, കീഴാറ്റൂരിലൂടെ അലൈൻമെന്റ് നിർമ്മിക്കാൻ ബദൽ നിർദ്ദേശം വന്നു, ഇപ്രകാരം നടപ്പിലാക്കിയാൽ മുപ്പതോളം വീടുകൾ മാത്രമേ പൊളിക്കേണ്ടി വരൂ എന്നതായിരുന്നു അനുകൂലഘടകം.
പക്ഷേ കീഴാറ്റൂരിൽ ഈ അലൈൻമെൻ്റ് കടന്ന് പോകുന്നത് കുപ്പം, കുറ്റിക്കോൽ പുഴകൾക്കിടയിൽ സ്ഥിതി ചെയ്യുന്ന ഫലഭൂയിഷ്ഠവും പരിസ്ഥിതി പ്രാധാന്യവുമുള്ള പാടശേഖരത്തിന് നടുവിലൂടെയാണ്.
വീടുകൾ നഷ്ടപ്പെടുന്നതിലുപരി ഒരു ഗ്രാമത്തിന്റെ ആവാസവ്യവസ്ഥയെ തന്നെ നശിപ്പിച്ചേക്കാമെന്ന രീതിയിലുള്ള ദേശീയപാത നിർമ്മാണത്തിനെതിരേ ഗ്രാമീണവാസികൾ തന്നെ രംഗത്തെത്തി.
രാഷ്ട്രീയത്തിനുപരിയായി തുടങ്ങിയ സമരത്തെ അനുകൂലിച്ച് ഇപ്പോൾ പ്രമുഖപാർട്ടികളെല്ലാം രംഗത്തെത്തികഴിഞ്ഞു.
2017 സെപ്റ്റംബർ 14 ന് ആരംഭിച്ച ഈ സമരത്തിന് നേതൃത്വം നൽകിയത് സുരേഷ് കീഴാറ്റൂർ, നമ്പാടത്ത് ജാനകി എന്നിവരായിരുന്നു.
സുരേഷ് കീഴാറ്റൂരിൻ്റെ വീട് സി.പി.ഐ എം ആക്രമിച്ചത് വാർത്തയായിട്ടുമുണ്ട്.
കണ്ണൂരിലെ തളിപ്പറമ്പിലൂടെ പോകുന്ന ദേശീയപാത 45 മീറ്ററാക്കാൻ സർക്കാർ തീരുമാനമെടുത്തു.
എന്നാൽ ഇതു വീതി കൂട്ടുമ്പോൾ, ധാരാളം കടകമ്പോളങ്ങൾ പൊളിക്കേണ്ടിവരുന്നതുമായി ബന്ധപ്പെട്ടുണ്ടാകുന്ന കഷ്ടനഷ്ടങ്ങൾ കണക്കിലെടുത്ത് കുപ്പം-കീഴാറ്റൂർ-കൂവോട്-കുറ്റിക്കോൽ ബൈപാസ് ഉണ്ടാക്കാൻ ബദൽ നിർദ്ദേശമുയർന്നു.
എന്നാൽ ഇത്തരത്തിൽ ബൈപാസ് നിർമ്മിച്ചാൽ നൂറോളം വീടുകൾ പൊളിക്കേണ്ടി വരുമെന്ന് ഇതിനുവേണ്ടി പഠനം നടത്തിയ കൺസൾട്ടൻസി പറയുന്നു.
ഈ നിർദ്ദേശത്തിനെതിരേ ശക്തമായ പ്രതിഷേധമുയർന്നു.
പ്രതിഷേധം ശക്തമായതോടെ, കീഴാറ്റൂരിലൂടെ പുതിയ അലൈൻമെന്റിനു നിർദ്ദേശം ഉയർന്നു.
മുപ്പതോളം വീടുകൾ മാത്രമേ പൊളിക്കേണ്ടി വരൂ എന്നതായിരുന്നു അനുകൂലഘടകം.
വീടുകൾ പൊളിക്കുന്നതു മാത്രമേ കൺസൾട്ടൻസി കണക്കിലെടുത്തിരുന്നുള്ളൂ.
ഒരു ഗ്രാമത്തിന്റെ ആവാസവ്യവസ്ഥയുടെ ഭാഗമായ നെൽവയലുകളും, തണ്ണീർത്തടവും നശിപ്പിക്കപ്പെടുമെന്നത് അവർ പരിഗണിച്ചതേയില്ല.
സി.പി.ഐ. (എം) നേതൃത്വം നൽകിയ വയൽക്കിളികൾ എന്ന സംഘടനയാണ് സമരരംഗത്തേക്ക് ആദ്യം വന്നത്.
കീഴാറ്റൂരിലെ ഗ്രാമീണരായിരുന്നു ഇവരെല്ലാം.
എന്നാൽ വികസനത്തിനു എതിരു നിൽക്കരുതെന്നും, ദേശീയപാത അലൈൻമെന്റ് ഒഴിവാക്കാനാവില്ലെന്നുമാണ് സി.പി.ഐ. (എം) നിലപാടെന്നു വ്യക്തമായതോടെ, ഒരു വിമതവിഭാഗം അവിടെ ഉടലെടുത്തു.
സമരത്തെ അനുകൂലിക്കുന്നവരും, സമരത്തെ എതിർക്കുന്നവരും എന്ന രണ്ടു ഗ്രൂപ്പുണ്ടായി.
എന്നാൽ സി.പി.ഐ. (എം)നെ തള്ളി പതിനൊന്നുപേർ സമരത്തോടൊപ്പം ഉറച്ചു നിന്നു.
ഇവരെ പാർട്ടിയിൽ നിന്നും പുറത്താക്കിയതോടെ, ഈ സമരം ജനവിരുദ്ധ,സർക്കാർവിരുദ്ധ,വികസനവിരുദ്ധ സമരമായി മുദ്രകുത്തപ്പെട്ടു.
വയൽക്കിളി സമരപന്തൽ തീവച്ചു നശിപ്പിക്കപ്പെട്ടു.
ഇതു ചെയ്തത് സി.പി.ഐ.എം പ്രവർത്തകാണെന്ന് സമരക്കാർ ആരോപിക്കുമ്പോൾ, സി.പി.ഐ.എമ്മിനു പങ്കില്ലെന്ന് പാർട്ടി വ്യക്തമാക്കി.
കേരള മന്ത്രിയായ ജി. സുധാകരൻ സമരക്കാരെ കഴുകന്മാർ എന്നു വിശേഷിപ്പിച്ചു.
കീഴാറ്റൂരിനെ സർക്കാർ വിരുദ്ധഭൂമിയാക്കാൻ ശ്രമിക്കുന്നുവെന്നായിരുന്നു സി.പി.ഐ.എമ്മിന്റെ നിലപാട്.
സമരപന്തൽ കത്തിച്ചതോടു കൂടി സമരരംഗത്തേക്ക്, ഭാരതീയ ജനതാ പാർട്ടി , കോൺഗ്രസ്സ് എന്നീ രാഷ്ട്രീയസംഘടനകളും എത്തിച്ചേർന്നു.
സമരക്കാരുടെ വാദം 250 ഏക്കറോളം നെൽവയൽ നശിപ്പിക്കപ്പെടും കുറ്റിക്കോൽ, കൂവോട്, കീഴാറ്റൂർ പാടശേഖരസമിതികളിലായി 400ൽപ്പരം കർഷകരാണുള്ളത് വെള്ളക്കെട്ടുള്ളതിനാൽ ഒന്നാം കൃഷി എല്ലായിടത്തും സാധിക്കാറില്ല.
രണ്ടാം വിള കൃഷി കഴിഞ്ഞ മൂന്നാലുവർഷമായി കൃത്യമായി ഭൂരിഭാഗം കർഷകരും ചെയ്യുന്നു.
പിന്നീട് പച്ചക്കറി കൃഷിയും.
മുനിസിപ്പൽ പ്രദേശത്തെ ഏറ്റവും താഴ്ന്ന ഭൂപ്രദേശമാണിത്.
കീഴാറ്റൂർ എന്ന പേര് വന്നതിനു കാരണവും അതാണ്.
വയലിന് മൂന്നുഭാഗത്തും കുന്നുകളാണ്.
കുന്നുകളിൽ നിന്നെത്തുന്ന വെള്ളം ശേഖരിക്കപ്പെടുന്നത് കുറ്റിക്കോൽ നീർത്തടത്തിലാണ്.
ഇതിലൂടെ സംഭരിക്കുന്ന വെള്ളമാണ്, ഇരുകരകളിലെ കിണറുകളിലും വെള്ളമെത്തിക്കുന്നത് പാതക്കുവേണ്ടി 19 ഹെക്ടർ വയൽ നികത്തും ആകെയുള്ള നൂറ്മീറ്റർ വീതിയിൽ 60 മീറ്ററോളം നികത്തപ്പെട്ടാൽ ബാക്കി വയൽ കൂടി അപ്രത്യക്ഷമാകും.
സർക്കാർ വാദം സമരക്കാർ പറയുന്നപോലെ, 250 ഏക്കർ ഭൂമി ഏറ്റെടുക്കുന്നില്ല മറിച്ച് 11 ഏക്കർ മാത്രമേ ദേശീയപാതക്കുവേണ്ടി ഏറ്റെടുക്കുന്നുള്ളു.
11 ൽ ആറേക്കറിൽമാത്രമേ നെൽവയൽ ഉള്ളു തോടുകൾ നികത്തുന്നില്ല, സർവ്വേക്കല്ലുകൾ സ്ഥാപിച്ചത് തോടിനു പുറത്താണ് ദേശീയപാത വരുന്നതോടുകൂടി അവിടെയുള്ള വേട്ടക്കൊരുമകൻ ക്ഷേത്രം ഇല്ലാതാവുന്നില്ല 350 ഓളം വീടുകളും 1800 ൽ അധികം ജനസംഖ്യയുമുള്ള കീഴാറ്റൂരിൽ ‌ 30 ൽ താഴെ വരുന്ന ജനങ്ങൾ മാത്രമാണ് ഇപ്പോഴും ബൈപ്പാസിന് എതിരെ സമരം ചെയ്യുന്നത്‌.
സമരനായികയായ നമ്പ്രാടത്ത്‌ ജാനകിക്ക്‌ പോലും കീഴാറ്റൂർ വയലിൽ ഒരു തുണ്ട്‌ ഭൂമി ഇല്ല ഭൂമിയുടെ ഉടമസ്ഥരായ 58 പേരിൽ 52 പേർ ഭൂമി വിട്ട്‌ നൽകാൻ തയ്യാറാണെന്ന് കാണിച്ച്‌ കളക്ടർക്ക്‌ സമ്മതപത്രം നൽകിയിട്ടുണ്ട്‌ പരിഷത്തിന്റെ ബദൽ നിർദ്ദേശം
ദേശീയപാതാവികസനമെന്ന രീതിയിൽ ഒരു ഗ്രാമത്തിന്റെ ആവാസവ്യവസ്ഥയെ കല്ലും മണ്ണും ഇട്ട് മൂടി നശിപ്പിക്കുന്നത് ജനദ്രേോഹമായ നടപടിയാണെന്നാണ് ഇതിനെക്കുറിച്ച് പഠനം നടത്തിയ കേരള ശാസ്ത്രസാഹിത്യ പരിഷത്ത് അഭിപ്രായപ്പെട്ടത്.
നിലവിലുള്ള ദേശീയപാത ഇരുവശത്തും വീതി കൂട്ടുകയും നഗരഭാഗത്ത് ചിറവത്ത് മുതൽ തൃച്ചംബരം വരെ ഒരു മേൽപ്പാലം സ്ഥാപിക്കുകയും ചെയ്താൽ പ്രശ്നം ഏറ്റവും കുറഞ്ഞ സാമൂഹിക-പാരിസ്ഥിതിക പ്രത്യാഘാതത്തോടെ പരിഹരിക്കാനാകും.
2021 ഡിസംബറിൽ കീഴാറ്റൂർ വയൽ മണ്ണിട്ട് നികത്തി കൊണ്ട് ദേശീയപാത ബൈപ്പാസ് നിർമ്മാണം ആരംഭിച്ചു.
2022 ജനുവരി മാസത്തിൽ വയൽക്കിളി സമര നേതാവ് സുരേഷ് കീഴാറ്റൂർ തളിപ്പറമ്പിൽ സിപിഎം 23ാം പാർട്ടി കോൺഗ്രസുമായി സംബന്ധിച്ച ഒരു യോഗത്തിൽ പങ്കെടുത്തത് വാർത്തയായി.
വയൽക്കോത ഇംഗ്ലീഷ് വിലാസം https://ml.wikipedia.org/wiki/Junonia_atlites
വയലുകളിൽ പാറി നടക്കുന്ന ഒരു പൂമ്പാറ്റയാണ് വയൽക്കോത ( Junonia atlites ).
പാടങ്ങളോട് മമതയുള്ളത് കൊണ്ടാണ് ഇവയെ വയൽക്കോത എന്ന് വിളിയ്ക്കുന്നത്.
മഴകിട്ടുന്ന ഇടങ്ങളാണ് ഇവയുടെ ഇഷ്ടതാവളങ്ങൾ.
തൊടികളിലും നാട്ടിൻപുറങ്ങളിലും  ഇവയെ കാണാറുണ്ട്.
വരണ്ട  പ്രദേശങ്ങൾ ഇവയ്ക്ക് തീരെ ഇഷ്ടമല്ല.
താഴ്ന്ന് പറക്കുന്ന ശലഭങ്ങളാണ്.
രൂപസവിശേഷതകൾ ചിറകിന്റെ താഴെവശം ചിറകിന്റെ മുകൾഭാഗം
ആൺ ശലഭത്തിന്റെയും പെൺ ശലഭത്തിന്റെയും ചിറകിന്റെ മുകൾവശത്തിന് വിളറിയ ലാവന്റർ-ബ്രൗൺ നിറമാണുള്ളത്.
ചിറകിന്റെ ശിരസ്സിനോടടുത്ത ഭാഗം കൂടുതൽ വിളറിയതാണ്.
മുൻ ചിറക്
മുൻ ചിറകിൽ തിരശ്ചീനമായ മൂന്ന് വളഞ്ഞുപുളഞ്ഞ കറുത്ത വരകളുണ്ട്.
ഏറ്റവും വെളിയിലേത് ഡിസ്കോ സെല്ലുലാർ സിരകളെ എടുത്തുകാണിക്കും വിധമാണ് കാണപ്പെടുന്നത്.
നാലാമതു സിരയ്ക്കു മുകളിലായി തിരശ്ചീനമായ രണ്ട് കറുത്ത ഫേഷ്യകൾ (fasciae) കാണപ്പെടുന്നുണ്.
അകത്തേതിനെ അപേക്ഷിച്ച് പുറത്തേത് നേരേയായതും ചന്ദ്രക്കലയുടേതുപോലെയുള്ള അതിർത്തികളുള്ളതുമായാണ് കാണപ്പെടുന്നത്.
ഇതിനോടു ചേർന്ന് താരതമ്യേന വെളുത്തതും അണ്ഡാകാരമുള്ളതുമായ പാടുകളുണ്ട്.
ഈ പാടുകളുടെ മദ്ധ്യത്തിൽ ചാരനിറമോ കറുത്തനിറമോ ആണ് കാണുക.
2, 5, 6 എന്നീ ഇന്റർസ്പേസുകളിലെ പാടുകളുടെ പിന്നിൽ മഞ്ഞ ഓക്കർ നിറമുണ്ടാകും.
ഈ പാടുകൾക്കും വെളിയിൽ ചന്ദ്രക്കലമാതിരിയുള്ള അതിർത്തിയോടുകൂടിയ (lunular) ഇടുങ്ങിയതും തിരശ്ചീനമായതുമായ ഇരുണ്ട നിറമുള്ള ഒരു വരയുണ്ട്.
ഇതിനും വെളിയിൽ വേറേ ഇരുണ്ട വരകളും കാണപ്പെടുന്നു.
ചിറകിന്റെ അഗ്രഭാഗം (Apex) ചാരം പുരണ്ടതുപോലെയാണ് കാണപ്പെടുന്നത് (fuliginous).
പിൻ ചിറക്
പിൻ ചിറകിലെ 6 മുതൽ 4 വരെ സിരകൾക്കിടയിൽ കുറുകിയതും വണ്ണമില്ലാത്തതുമായ ഒരു കറുത്ത ലൂപ്പുണ്ട്.
മുൻ ചിറകിലെ പാടുകളുടെ തുടർച്ചയെന്നോണം രണ്ട് ഇരുണ്ട ഫേഷ്യകൾ പിൻ ചിറകിലുമുണ്ട്.
2 മുതൽ 6 വരെ ഇന്റർസ്പേസുകളിൽ ഇരുണ്ട മദ്ധ്യഭാഗത്തോടുകൂടിയ അണ്ഡാകാരമുള്ള പാടുകളുണ്ട്.
2, 5, 6 എന്നീ ഇന്റർസ്പേസുകളിലെ പാടുകളുടെ മദ്ധ്യത്തിലെ കറുത്തപാടിന്റെ ഉൾ വശത്തെ അതിർത്തിയോടു ചേർന്ന് മഞ്ഞ നിറമുണ്ട്.
വെളിയിലുള്ള ഇരുണ്ട വരകൾ മുൻ ചിറകിലേതുപോലെയാണ്.
ചിറകിന്റെ താഴെവശം
മുകൾവശത്തെപ്പോലെ വെളുത്ത പാടുകൾ ചിറകിന്റെ താഴെവശത്തും ഉണ്ടെങ്കിലും നാന്നായി തെളിഞ്ഞ് കാണപ്പെടുന്നില്ല.
വരണ്ട കാലാവസ്ഥയിൽ ആൺ ശലഭങ്ങളുടെ ചിറകിലെ വെള്ളപ്പാടുകളുടെ മദ്ധ്യത്തിൽ മഞ്ഞനിറം മാത്രമേ കാണപ്പെടുകയുള്ളൂ.
പെൺ ശലഭങ്ങളുടെ പാടുകൾ കൂടുതൽ വ്യക്തമാണ്.
ലാർവകൾ
ആസ്ടെറാകാന്ത ലോഞ്ചിഫോളിയ , ആൾട്ടേർണാകാന്ത ഫിലോക്സെറോയ്ഡസ് , ബാർലേറിയ , ഹൈഗ്രോഫില ലാൻസിയ , ഹൈഗ്രോഫില സാലിസിഫോളിയ എന്നിവയാണ് ലാർവകൾ ഭക്ഷണമാക്കുന്നത്.
ചിത്രശാല ചിറകിന്റെ താഴെവശം.
ചിറകിന്റെ മുകൾഭാഗം.
ആലപ്പുഴയിൽ നിന്ന് അവലംബം പുറത്തേക്കുള്ള കണ്ണികൾ Junonia atlites എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Junonia atlites എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
വയൽ തവിടൻ കത്രിക ഇംഗ്ലീഷ് വിലാസം https://ml.wikipedia.org/wiki/Grey-throated_martin
വയൽ തവിടൻ കത്രികയ്ക്ക് ആംഗലനാമം grey-throated martin എന്നും ശാസ്ത്രീയനാമം Riparia chinensis എന്നുമാണ്.
വയൽ തവിടൻ കത്രികയെ കൃഷിയിടങ്ങളിലെ വെളിമ്പ്രദേശങ്ങളിലും പുൽമേടുകളിലും കാണുന്നു.
താജിക്കിസ്ഥാൻ , അഫ്ഘാനിസ്ഥാൻ മുതൽ തെക്കൻ ചൈന , തായ്‌വാൻ വരേയും വടക്കൻ ഫിലിപ്പീൻസ്ലും കാണുന്നു.
അവലംബം Rasmussen, P.C., and J.C. Anderton.
The Ripley Guide .
വയൽ മലിഞ്ഞീൽ ഇംഗ്ലീഷ് വിലാസം https://ml.wikipedia.org/wiki/Pisodonophis_boro
ആരൽ വിഭാഗത്തിൽ പെട്ട ഒരു മൽസ്യമാണ് വയൽ മലിഞ്ഞീൽ അഥവാ Rice-Paddy Eel.
( ശാസ്ത്രീയനാമം : Pisodonophis boro ) .
മഴക്കാലത്തു കൂട്ടത്തോടെ പ്രജനനത്തിനായി വയലുകളിലേക്കു നീന്തി കയറുന്ന സ്വഭാവം ഉള്ളത് കൊണ്ടാണ് വയൽ മലിഞ്ഞീൽ എന്ന പേര് .
ഈൽ കുടുംബത്തിൽ പെട്ട മൽസ്യമാണ് ഇവ.
ഇതും കാണുക കേരളത്തിലെ മൽസ്യങ്ങളുടെ പട്ടിക അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Pisodonophis boro എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Pisodonophis boro എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഷാർപ്പ് ഒബ്ജെക്ട്സ് (മിനിപരമ്പര)
ഷാർപ്പ് ഒബ്ജെക്ട്സ് ഒരു അമേരിക്കൻ സൈക്കോളജിക്കൽ ത്രില്ലർ ടെലിവിഷൻ പരമ്പരയാണ്.
ഗിലിയൻ ഫ്‌ളിന്നിന്റെ അതെ പേരുതന്നെയുള്ള പ്രഥമ നോവലിനെ ആസ്പദമാക്കി എച്ച്ബിഒ നിർമിച്ച ഈ പരമ്പര ജൂലൈ 8, 2018 ന് സംപ്രേഷണം ആരംഭിച്ചു.
ഷോൺ മാർക് വാലീ  സംവിധാനം ചെയ്ത ഈ പരമ്പരയിൽ ഏമി ആഡംസ് , പട്രീഷ്യ ക്ലാർസൺ, ക്രിസ് മെസിന, എലിസ സ്കാൻലെൻ, മാറ്റ് ക്രേവൻ, ഹെൻറി സെർണി, ടെയ്ലർ ജോൺ സ്മിത്ത്, മാഡിസൺ ഡാവൻപോർട്ട്, മിഗ്വെൽ സാന്ദോവാൾ, വിൽ ചേസ്, ജാക്ക്സൺ ഹർസ്റ്റ് , സോഫിയ ലില്ലിസ്, ലുലു വിൽസൺ, എലിസബത്ത് പെർക്കിൻസ് എന്നിവർ അഭിനയിച്ചു.
സ്വന്തം നാട്ടിൽ അടുത്തയിടെ നടന്ന രണ്ട് പെൺകുട്ടികളുടെ കൊലപാതകങ്ങൾ റിപ്പോർട്ട് ചെയ്യാൻ വന്ന കമിൽ പ്രീക്കർ എന്ന, മാനസികപ്രശ്നങ്ങൾ നേരിടുന്ന ഒരു ലേഖികയിലൂടെയാണ്, കഥ പുരോഗമിക്കുന്നത്.
മികച്ച പ്രതികരണം നേടിയ ഈ പരമ്പരയുടെ ദൃശ്യങ്ങൾ, നിഗൂഢത നിറഞ്ഞ അന്തരീക്ഷം, സംവിധാനം, അഭിനയം എന്നിവ നിരൂപക പ്രശംസ നേടി.
ഏമി ആഡംസ്, പട്രീഷ്യ ക്ലാർസൺ, എലിസ സ്കാൻലെൻ എന്നിവരുടെ പ്രകടനം പ്രകീർത്തിക്കപ്പെട്ടു.
ഈ  പ്രകടനത്തിന് ഏമി ആഡംസിന് മികച്ച നടിക്കുള്ള ഗോൾഡൻ  ഗ്ലോബ് പുരസ്‌കാര നാമനിർദ്ദേശവും, പട്രീഷ്യ ക്ലാർസൺ മികച്ച സഹനടിക്കുള്ള പുരസ്കാരവും നേടി.
അഭിനേതാക്കൾ ഏമി ആഡംസ് - കമിൽ പ്രീക്കർ പട്രീഷ്യ ക്ലാർക്സൺ - അഡോറ ക്രെല്ലിൻ ക്രിസ് മെസ്സീന - ഡിറ്റക്റ്റീവ് റിച്ചാർഡ് വില്ലിസ് എലിസ സ്കാനേൻ - ആമ്മ ക്രെല്ലിൻ മാറ്റ് ക്രേവൻ - ബിൽ വിക്കറി ഹെൻറി സെർണി - അലൻ ക്രെല്ലിൻ ടെയ്ലർ ജോൺ സ്മിത്ത് - ജോൺ കീൻ മാഡിസൺ ഡാവൻപോർട്ട് - ആഷ്ലി വീലർ മിഗ്വെൽ സാന്ദോവാൾ - ഫ്രാങ്ക് കറി വിൽ ചേസ് - ബോബ് നാഷ് ജാക്ക്സൺ ഹർസ്റ്റ് - കിർക്ക് ലേസി സോഫിയ ലില്ലിസ് - കമീൽ പ്രീക്കറുടെ ചെറുപ്പകാലം ലുലു വിൽസൺ - മാരിയൺ ക്രെല്ലിൻ എലിസബത്ത് പെർക്കിൻസ് - ജാക്കി ഒ നീൽ എപ്പിസോഡുകളുടെ പട്ടിക എപ്പിസോഡ് പേര് സംവിധാനം രചന സംപ്രേഷണം ചെയ്ത തീയതി യുഎസ് പ്രേക്ഷകർ (ദശലക്ഷം) 1 വാനിഷ് ഷോൺ മാർക് വാലീ മാർട്ടി നോക്സൺ ജൂലൈ 8, 2018 1.54 2 ഡെർട്ട് ഷോൺ മാർക് വാലീ ഗില്ലിയൻ ഫ്ളിൻ ജൂലൈ 15, 2018 1.1 3 ഫിക്സ് ഷോൺ മാർക് വാലീ അലക്സ് മെറ്റ്ക്കാഫ് ജൂലൈ 22, 2018 1.03 4 റൈപ്പ് ഷോൺ മാർക് വാലീ വിൻസ് കലാണ്ട്ര ജൂലൈ 29, 2018 0.93 5 ക്ലോസർ ഷോൺ മാർക് വാലീ സ്കോട്ട് ബ്രൗൺ ഓഗസ്റ്റ് 5, 2018 1.17 6 ചെറി ഷോൺ മാർക് വാലീ ഡോൺ കാമോസെ അരിയല്ല ബ്ലെജർ ഓഗസ്റ്റ് 12, 2018 1.13 7 ഫോളിങ് ഷോൺ മാർക് വാലീ ഗില്ലിയൻ ഫ്ളിൻ സ്കോട്ട് ബ്രൗൺ ഓഗസ്റ്റ് 19, 2018 1.25 8 മിൽക്ക് ഷോൺ മാർക് വാലീ മാർട്ടി നോക്സൺ ഗില്ലിയൻ ഫ്ളിൻ ഓഗസ്റ്റ് 26, 2018 1.76 അവലംബം
ഷാർപ്പ് കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Sharp_Corporation
സകായിയിലെ സകായ്-കു ആസ്ഥാനമായി പ്രവർത്തിക്കുന്ന ഇലക്ട്രോണിക് ഉൽപ്പന്നങ്ങൾ രൂപകൽപ്പന ചെയ്യുകയും നിർമ്മിക്കുകയും ചെയ്യുന്ന ഒരു ജാപ്പനീസ് മൾട്ടി നാഷണൽ കോർപ്പറേഷനാണ് ഷാർപ്പ് കോർപ്പറേഷൻ (シ ャ ー プ 株式会社 ഷാപ്പു കബുഷിക്കി-ഗൈഷ).
2016 മുതൽ ഇത് തായ്‌വാൻ ആസ്ഥാനമായുള്ള ഫോക്‌സ്‌കോൺ ഗ്രൂപ്പിന്റെ അനുബന്ധ സ്ഥാപനമാണ്.
ഷാർപ്പ് ലോകമെമ്പാടുമായി 50,000 ത്തിലധികം ആളുകൾ ജോലി ചെയ്യുന്നു.
1912 സെപ്റ്റംബറിൽ ടോക്കിയോയിൽ സ്ഥാപിതമായ ഈ കമ്പനി അതിന്റെ സ്ഥാപകന്റെ ആദ്യ കണ്ടുപിടിത്തങ്ങളിലൊന്നായ എവർ-ഷാർപ്പ് മെക്കാനിക്കൽ പെൻസിൽ 1915 ൽ ടോക്കുജി ഹയാകവ കണ്ടുപിടിച്ചതാണ്.
ചരിത്രം ആദ്യകാലങ്ങൾ 1912-1945 ഷാർപ്പിന്റെ മുൻ ആസ്ഥാന സമുച്ചയം ഒസാക്കയിലെ അബെനോ-കു
1912 ൽ ടോക്കുജി ഹയാകവ ടോക്കിയോയിൽ ഒരു മെറ്റൽ വർക്ക്‌ഷോപ്പ് സ്ഥാപിച്ചു.
അദ്ദേഹത്തിന്റെ നിരവധി കണ്ടുപിടിത്തങ്ങളിൽ ആദ്യത്തേത് 'ടോക്കുബിജോ' എന്ന സ്നാപ്പ് ബക്കിൾ ആയിരുന്നു.
അദ്ദേഹത്തിന്റെ മറ്റൊരു കണ്ടുപിടിത്തം 1915-ൽ എവർ-ഷാർപ്പ് മെക്കാനിക്കൽ പെൻസിൽ ആയിരുന്നു, അതിൽ നിന്നാണ് ഷാർപ്പ് കോർപ്പറേഷന് ഈ പേര് ലഭിച്ചത്.
1923 ലെ ഗ്രേറ്റ് കാന്റേ ഭൂകമ്പത്തിൽ പെൻസിൽ ബിസിനസ്സ് നശിച്ചതിനുശേഷം കമ്പനി ഒസാക്കയിലേക്ക് താമസം മാറ്റി ജാപ്പനീസ് റേഡിയോ സെറ്റുകളുടെ ആദ്യ തലമുറ രൂപകൽപ്പന ചെയ്യാൻ തുടങ്ങി.
ഇവ 1925 ൽ വിൽപ്പനയ്‌ക്കെത്തി.
1924 ൽ ഒസാക്കയിലെ തനാബെ-ചോയിൽ കമ്പനി "ഹയാകവ മെറ്റൽ വർക്ക്സ്" എന്ന പേരിൽ സ്ഥാപിതമായി.
1942 ൽ ഈ പേര് "ഹയാകവ ഇലക്ട്രിക് ഇൻഡസ്ട്രി കമ്പനി" എന്ന് മാറ്റി.
1945-1999 Sharp portable TV Sharp MD-MS701H
1953 ൽ ഹയാകവ ഇലക്ട്രിക് ജപ്പാനിൽ നിർമ്മിച്ച ആദ്യത്തെ ടിവി സെറ്റുകൾ ("ഷാർപ്പ് ടിവി 3-14 ടി") നിർമ്മിക്കാൻ തുടങ്ങി.
1964 ൽ കമ്പനി ലോകത്തിലെ ആദ്യത്തെ ട്രാൻസിസ്റ്റർ കാൽക്കുലേറ്റർ (ഷാർപ്പ് സി‌എസ് -10 എ) വികസിപ്പിച്ചു, അതിന്റെ വില JP¥535,000 (യുഎസ് $ 1,400) ആയിരുന്നു.
അക്കാലത്ത് കമ്പ്യൂട്ടിംഗ് ഉപകരണങ്ങൾ നിർമ്മിക്കുന്നതിൽ പരിചയമില്ലാത്തതിനാൽ ഉൽപ്പന്നം വികസിപ്പിക്കാൻ ഷാർപ്പിന് കുറച്ച് വർഷമെടുത്തു.
രണ്ട് വർഷത്തിന് ശേഷം, 1966 ൽ, ഷാർപ്പ് അതിന്റെ ആദ്യത്തെ ഐസി കാൽക്കുലേറ്റർ 145 മിത്സുബിഷി നിർമ്മിത ബൈപോളാർ ഐസികൾ ഉപയോഗിച്ച് അവതരിപ്പിച്ചു, JP¥ 350,000 (ഏകദേശം 1000 യുഎസ് ഡോളർ) വില.
അതിന്റെ ആദ്യത്തെ എൽ‌എസ്‌ഐ കാൽക്കുലേറ്റർ 1969 ൽ അവതരിപ്പിച്ചു.
JP¥100,000 (300 യുഎസ് ഡോളറിൽ താഴെ) വിലയുള്ള പോക്കറ്റബിൾ കാൽക്കുലേറ്ററാണിത്, ഇത് ഒരു ജനപ്രിയ ഇനമായി മാറി.
അതേ നൂറ്റാണ്ടിൽ തന്നെ 1964 നും 1966 നും ഇടയിൽ ടർടേബിൾ ഉപയോഗിച്ച് ആദ്യത്തെ മൈക്രോവേവ് ഓവൻ കമ്പനി അവതരിപ്പിച്ചു.
1970 ൽ കമ്പനിയുടെ പേര് ഷാർപ്പ് കോർപ്പറേഷൻ എന്ന് പുനർനാമകരണം ചെയ്തു.
അവലംബം 1 2 ↑ 1 2 3 4 5 6 ↑ ↑ {{ cite web }} : Cite uses generic title ( help ) ↑ ↑ ↑
ഷാർജയിലെ അന്താരാഷ്ട്ര വിദ്യാലയങ്ങളുടെ പട്ടിക നമ്പർ വിദ്യാലയത്തിൻറെ പേര് 1 അമേരിക്കൻ കമ്മ്യൂണിറ്റി സ്കൂൾ ഷാർജ 2 ഡെൽഹി സ്വകാര്യ സ്കൂൾ, 3 ഷാർജഇന്റർനാഷണൽ സ്കൂൾ ഓഫ് ചൗഫ്ട് 4 ലീഡേർസ് പ്രൈവറ്റ് സ്കൂൾ 5 നമ്മുടെ സ്വന്തം ഇംഗ്ലീഷ് ഹൈസ്കൂൾ, ഷാർജ 6 പാകിസ്താൻ ഇസ്ലാമിയ ഹയർ സെക്കൻഡറി സ്കൂൾ 7 പാകിസ്താൻ ഇസ്ലാമിയ ഹയർ സെക്കൻഡറി സ്കൂൾ ഈ വർഗ്ഗം schools in the city of Sharjah in the Emirate of Sharjah of the United Arab Emirates .
ഷാർജയിലെ വിദ്യാലയങ്ങൾ നമ്പർ വിദ്യാലയത്തിൻറെ പേര് 1 അമേരിക്കൻ കമ്മ്യൂണിറ്റി സ്കൂൾ ഷാർജ 2 ഡെൽഹി സ്വകാര്യ സ്കൂൾ, ഷാർജ 3 ഇന്റർനാഷണൽ സ്കൂൾ ഓഫ് ചൗഫ്ട് 4 ലീഡേർസ് പ്രൈവറ്റ് സ്കൂൾ 5 നമ്മുടെ സ്വന്തം ഇംഗ്ലീഷ് ഹൈസ്കൂൾ, ഷാർജ 6 പാകിസ്താൻ ഇസ്ലാമിയ ഹയർ സെക്കൻഡറി സ്കൂൾ 7 എമിറേറ്റ്സ് ഇന്റർനാഷണൽ സ്കൂൾ 8 ജെംസ് വെല്ലിങ്ടൺ ഇന്റർനാഷണൽ സ്കൂൾ 9 ജർമൻ ഇന്റർനാഷണൽ സ്കൂൾ ദുബായ് 10 ഗ്രീൻഫീൽഡ് കമ്മ്യൂണിറ്റി സ്കൂൾ 11 ജുമൈറ ബാക്കൽവെയർ സ്കൂൾ 12 ലൈസി ഫ്രാൻസിസ് ഇന്റർനാഷണൽ ഡി. ഡി 13 ലൈസി ഫ്രാൻസിസ് ഇന്റർനാഷണൽ ജോർജസ് പോംപിഡോ 14 ലൈസ്കെ ലിബാനീസ് ഫ്രാങ്കോഫോൺ പ്രിവി 15 നോർഡ് ആംഗ്ലിയ ഇന്റർനാഷണൽ സ്കൂൾ ദുബായ് 16 പാകിസ്താൻ എഡ്യൂക്കേഷൻ അക്കാദമി 17 ഫിലിപ്പൈൻ സ്കൂൾ, ദുബായ് 18 ദുബായ് സ്കൂൾ ദുബായ് 19 ദുബായിലെ റഷ്യൻ ഇന്റർനാഷണൽ സ്കൂൾ 20 അൻപൗൺ സ്കൂൾ
ഷാർലറ്റ് ആൻഡേഴ്സൺ
ഷാർലറ്റ് മോറിസൺ ആൻഡേഴ്സൺ എഎം (AM) എഫ്ആർഎസിപി (FRACP) എഫ്ആർസിപി (FRCP) എഫ്എസിപി (FACP) എഫ്ആർസിപിസിഎച്ച് (FRCPCH) (20 മാർച്ച് 1915 – 15 ഏപ്രിൽ 2002)  അന്താരാഷ്ട്ര പ്രശസ്തയായ ഒരു ഓസ്ട്രേലിയൻ ശാസ്ത്രജ്ഞയും ഫിസിഷ്യനും വിദ്യാഭ്യാസ വിദഗ്ദ്ധയുമായിരുന്നു.
സിസ്റ്റിക് ഫൈബ്രോസിസ്, സെലിയാക് രോഗം എന്നിവ ഉൾപ്പെടെയുള്ള ആരോഗ്യപ്രശ്നങ്ങളുമായി ബന്ധപ്പെട്ട് പ്രവർത്തിച്ചിരുന്ന അവർ പ്രവർത്തനമേഖല പീഡിയാട്രിക് ഗ്യാസ്ട്രോഎൻട്രോളജി ആണ്.
യുണൈറ്റഡ് കിംഗ്ഡത്തിലെ ആദ്യത്തെ വനിതാ പീഡിയാട്രിക്സ് പ്രൊഫസറായിരുന്നു അവർ.
വൈദ്യശാസ്ത്രത്തിനുള്ള സംഭാവനയെ മാനിച്ച് നിരവധി ഫെലോഷിപ്പുകളും അവാർഡുകളും അവർക്ക് ലഭിച്ചു.
ഫെലോ, റോയൽ ഓസ്ട്രേലിയൻ കോളേജ് ഓഫ് ഫിസിഷ്യൻസ് (1967) ഫെലോ, റോയൽ കോളേജ് ഓഫ് ഫിസിഷ്യൻസ് (1971) ഫെലോ, അമേരിക്കൻ കോളേജ് ഓഫ് ഫിസിഷ്യൻസ് (1975) ഫെലോ, റോയൽ കോളേജ് ഓഫ് പീഡിയാട്രിക്സ് ആൻഡ് ചൈൽഡ് ഹെൽത്ത് (1996) മെഡിസിൻ സേവനങ്ങൾക്കായി ഓർഡർ ഓഫ് ഓസ്‌ട്രേലിയയിലെ അംഗം (1997) അവലംബം പുറംകണ്ണികൾ ആൻഡേഴ്സൺ, ഷാർലറ്റ് മോറിസൺ (1915-2002) , unimelb.edu.au; ശേഖരിച്ചത് 30 സെപ്റ്റംബർ 2015.
ഷാർലറ്റ് ക്ലവർലി-ബിസ്മാൻ ഇംഗ്ലീഷ് വിലാസം https://ml.wikipedia.org/wiki/Charlotte_Cleverley-Bisman
കഠിനമായ മെനിംഗോകോക്കൽ സെപ്‌സിസ് ബാധിച്ച് അതിജീവിച്ചതിന് ശേഷം മെനിംഗോകോക്കൽ രോഗത്തിനെതിരായ പ്രതിരോധ കുത്തിവയ്പ്പ് പ്രോത്സാഹിപ്പിക്കുന്നതിനുള്ള ന്യൂസിലാന്റ് കാമ്പയിനിന്റെ മുഖം എന്നറിയപ്പെടുന്ന കുട്ടിയാണ് ഷാർലറ്റ് ലൂസി ക്ലെവർലി-ബിസ്മാൻ (ജനനം: നവംബർ 24, 2003) .
ജീവൻ അപകടപ്പെടുത്തുന്ന നിരവധി സങ്കീർണതകളിൽ നിന്ന് കരകയറിയതിന് ശേഷം ലോകമെമ്പാടുമുള്ള പ്രധാനവാർത്തകൾ സൃഷ്ടിച്ചതിന്റെ ഫലമായി അവരുടെ സഹ ന്യൂസിലാന്റുകാർ കുട്ടിക്ക് "മിറാക്കുലസ് ബേബി ഷാർലറ്റ്" എന്ന് വിളിപ്പേരുണ്ടാക്കി.
ഷാർലറ്റ് പാം ക്ലെവർലിയുടെയും പെറി ബിസ്മാന്റെയും മകളാണ്.
ന്യൂസിലാന്റിലെ മെനിംഗോകോക്കൽ രോഗം
2004 ൽ, ന്യൂസിലാന്റ് മെനിഞ്ചോകോക്കൽ രോഗം എന്ന പകർച്ചവ്യാധിയുടെ പതിമൂന്നാം വർഷത്തിലായിരുന്നു.
മെനിഞ്ചൈറ്റിസിനും രക്തത്തിലെ വിഷത്തിനും (സെപ്സിസ്) കാരണമാകുന്ന ബാക്ടീരിയ അണുബാധയാണ് ഇത് .
മിക്ക പാശ്ചാത്യ രാജ്യങ്ങളിലും ഓരോ വർഷവും ഓരോ 100,000 ആളുകളിൽ മൂന്നിൽ താഴെ കേസുകളാണ് രേഖപ്പെടുത്തിയിട്ടുള്ളത്.
1991 ൽ ന്യൂസിലാൻഡിൽ പകർച്ചവ്യാധി ആരംഭിക്കുന്നതിന് മുമ്പ് ശരാശരി കണക്ക് 1.5 ആയിരുന്നു.
ന്യൂസിലാന്റിലെ പകർച്ചവ്യാധിയുടെ ഏറ്റവും മോശം വർഷമായ 2001 ൽ ഇത് 17 ആയി ഉയർന്നു.
5,400 ന്യൂസിലാന്റുകാർക്ക് ഈ രോഗം പിടിപെട്ടതിൽ 220 പേർ മരിച്ചു.
1080 പേർക്ക് ഗുരുതരമായ വൈകല്യങ്ങൾ അതായത് അവയവങ്ങൾ ഛേദിക്കൽ അല്ലെങ്കിൽ മസ്തിഷ്ക ക്ഷതം എന്നിവയുണ്ടായി.
ഇരകളിൽ 20 പേരിൽ 10 പേരും 20 വയസ്സിന് താഴെയുള്ളവരും പകുതി പേർ 5 വയസ്സിന് താഴെയുള്ളവരുമാണ്.
രാജ്യാന്തരതലത്തിൽ കുറഞ്ഞ മരണനിരക്ക് രോഗത്തിന്റെ വ്യാപകമായ പ്രചാരണത്തിനും അതിന്റെ ലക്ഷണങ്ങൾക്കും കാരണമായി.
2004 ജൂണിൽ, ഷാർലറ്റ് ക്ലെവർലി-ബിസ്മാൻ പകർച്ചവ്യാധിയുടെ മുഖമായി.
അവലംബം പുറംകണ്ണികൾ ഔദ്യോഗിക വെബ്‌സൈറ്റ് Vaccine campaign beating meningococcal epidemic , 3 July 2006
ഷാർലറ്റ് ജോൺസൺ ബേക്കർ
ഡോ. ഷാർലറ്റ് ജോൺസൺ ബേക്കർ (മാർച്ച് 30, 1855 – ഒക്‌ടോബർ 31, 1937) കാലിഫോർണിയയിലെ സാൻ ഡീഗോയിൽ വൈദ്യശാസ്ത്രം അഭ്യസിച്ചിരുന്ന ചെയ്ത ആദ്യത്തെ വനിതയായിരുന്നു.
ഇംഗ്ലീഷ്: Charlotte Johnson Baker.
അവൾ സെന്റ് ജോസഫ് ആസുപത്രിയിൽ പ്രസവചികിത്സയും ഗൈനക്കോളജിയും പരിശീലിച്ചു , അവിടെ അവളുടെ ഭർത്താവ് ഫ്രെഡ് ബേക്കർ , എംഡി, ഒരു ജനറൽ പ്രാക്ടീഷണറായിരുന്നു.
സാൻ ഡിയാഗോയിലെ ആദ്യത്തെ ഡൊക്റ്റർ ദമ്പതിമാർ ബേക്കേഴ്‌സ് ആയിരുന്നു.
1855 മാർച്ച് 30 ന് മസാച്യുസെറ്റ്‌സിലെ ന്യൂബറിപോർട്ടിൽ ഷാർലറ്റ് ലെ ബ്രെട്ടൺ ജോൺസൺ ജനിച്ചു.
1872-ൽ ന്യൂബറിപോർട്ട് ഹൈസ്കൂളിൽ നിന്ന് ബിരുദം നേടിയ അവർ ഒരു വർഷത്തെ അധ്യാപനത്തിന് ശേഷം 1873-ൽ വാസ്സർ കോളേജിൽ ചേർന്നു.
ഈ സമയത്ത് അവൾ ജിംനാസ്റ്റിക്സിൽ ഒരു പരിശീലകയായിരുന്നു.
അവൾ 1877-ൽ വസാറിൽ നിന്ന് കലയിൽ ബിരുദം നേടി.
1879-ലെ ശരത്കാലത്തിൽ, അവൾ മിഷിഗൺ യൂണിവേഴ്സിറ്റിയിലെ മെഡിക്കൽ ഡിപ്പാർട്ട്മെന്റിൽ ചേർന്നു; 1881-ൽ അവൾക്ക് MD ലഭിച്ചു.
അവൾ ന്യൂബറിപോർട്ടിലേക്ക് മടങ്ങി, തുടർന്ന് 1882 മാർച്ച് 30-ന് ഡോ. ഫ്രെഡറിക് "ഫ്രെഡ്" ബേക്കറെ (ജനുവരി 29, 1854 - മെയ് 16, 1938) വിവാഹം കഴിച്ചു.
ആ വർഷം അവർ ഒഹായോയിലെ അക്രോണിലേക്ക് മാറി, അവിടെ അവർ വൈദ്യം പരിശീലിച്ചു , ന്യൂ മെക്സിക്കോയിലെ സോക്കോറോയിലേക്ക് മാറുന്നതിന് മുമ്പ്, അവിടെ അവരുടെ രണ്ട് മക്കളായ മേരി കരോലിനും റോബർട്ട് ഹെൻറിയും ജനിച്ചു.
1888 ജനുവരിയിൽ, ബേക്കർ കുടുംബം കാലിഫോർണിയയിലെ സാൻ ഡീഗോയിലേക്ക് മാറി, അവിടെ അവരും ഭർത്താവും വിജയകരമായി അഭ്യസിച്ച വൈദ്യന്മാരായി, പോയിന്റ് ലോമ ഏരിയയിലെ റോസ്‌വില്ലിൽ സ്ഥിരതാമസമാക്കി.
ബിരുദാനന്തര ബിരുദാനന്തരം ഒപ്‌റ്റിക്‌സ്, ഒഫ്താൽമോളജി എന്നിവയിൽ പ്രത്യേക ജോലികൾക്കായി ആ വർഷം വാസ്സർ കോളേജിൽ നിന്ന് എഎം നേടി.
സാൻ ഡീഗോ കൗണ്ടി മെഡിക്കൽ സൊസൈറ്റിയുടെ പ്രസിഡന്റായി തിരഞ്ഞെടുക്കപ്പെട്ട ആദ്യ വനിതയായിരുന്നു അവർ.
പദവികൾ തുല്യ വോട്ടവകാശ അസോസിയേഷന്റെ പ്രസിഡന്റ് ആദ്യ വനിതാ പ്രസിഡന്റ്, സാൻ ഡീഗോ കൗണ്ടി മെഡിക്കൽ സൊസൈറ്റി, 1898 സതേൺ കാലിഫോർണിയ മെഡിക്കൽ സൊസൈറ്റിയുടെ വൈസ് പ്രസിഡന്റ് സാൻ ഡീഗോ കൗണ്ടി വിമൻസ് ക്രിസ്ത്യൻ ടെമ്പറൻസ് യൂണിയന്റെ പ്രസിഡന്റ് സാൻ ഡീഗോ വൈഡബ്ല്യുസിഎയുടെ സഹസ്ഥാപകനും മൂന്ന് വർഷത്തേക്ക് പ്രസിഡന്റും ലീഗ് ഓഫ് സോഷ്യൽ വർക്കേഴ്സ് ലെജിസ്ലേറ്റീവ് ചെയർമാൻ.
ക്ഷയരോഗ വിരുദ്ധ സൊസൈറ്റി, ചിൽഡ്രൻസ് ഹോം, അസോസിയേറ്റഡ് ചാരിറ്റികൾ, ജോലി ചെയ്യുന്ന സ്ത്രീകളുടെയും പെൺകുട്ടികളുടെയും ക്ഷേമത്തിനായുള്ള സംയുക്ത കമ്മീഷൻ എന്നിവയിലെ അംഗം.
പോയിന്റ് ലോമ അസംബ്ലിയുടെ പ്രസിഡന്റ് (വനിതാ ക്ലബ്ബ്).
റഫറൻസുകൾ ↑ ↑ ↑ 1 2 3 4 5 1 2 3
ഷാർജാ ടു ഷാർജാ
വേണുഗോപൻ സംവിധാനം ചെയ്ത് 2001-ൽ പുറത്തിറങ്ങിയ മലയാളചലച്ചിത്രമാണ് ഷാർജ ടു ഷാർജ .
ജയറാം, ജഗദീഷ്, ഐശ്വര്യ എന്നിവർ പ്രധാന വേഷങ്ങൾ ചെയ്തു.
അഭിനേതാക്കൾ ജയറാം  ...
ഐശ്വര്യ  .
എൻ  .
നമ്പ്യാർ മധു  ...
ജഗദിഷ്  ..
ഇബ്രാഹിം  കുട്ടി രാജൻ  പി .
ദേവ്  ...
വിനീത്  കുമാർ  ..
ഉഷാകുമാരി
ഷാർലറ്റ് ഡഗ്ലസ് ഇംഗ്ലീഷ് വിലാസം https://ml.wikipedia.org/wiki/Charlotte_Douglas_(physician)
നോർത്ത് ഇംഗ്ലണ്ടിലെ മുതിർന്ന പ്രാദേശിക അക്കൗണ്ട് മാനേജരും സ്കോട്ട്ലൻഡിലെ ഒരു മുതിർന്ന വൈദ്യശാസ്ത്ര ഉദ്യോഗസ്ഥനും അതുപോലെതന്നെ സ്കോട്ട്ലൻഡിലെ പ്രസവസംബന്ധമായ സേവനങ്ങളുടെ പുരോഗമനപരമായ ആശയങ്ങളുടെ പ്രചാരകയുമായിരുന്നു ഷാർലറ്റ് ഡഗ്ലസ് OBE FRCOG (29 ഡിസംബർ 1894 - 27 ഓഗസ്റ്റ് 1979) .
ഷാർലറ്റ് ഡഗ്ലസ് 1894 ഡിസംബർ 29-ന് സ്കോട്ട്‌ലൻഡിലെ ഓച്ചെറാർഡറിൽ ജോർജിന ക്രൂക്ക്‌ഷാങ്കിന്റെയും ബാങ്ക് മാനേജരായ ജോസഫ് ഡഗ്ലസിന്റെയും മകളായി ജനിച്ചു.
അവർ 1919-ൽ ഗ്ലാസ്‌ഗോ സർവ്വകലാശാലയിൽ നിന്ന് വൈദ്യശാസ്ത്രത്തിൽ ബിരുദം നേടി.
കേംബ്രിഡ്ജ് സർവകലാശാലയിൽ നിന്ന് പൊതുജനാരോഗ്യത്തിൽ യോഗ്യതാപത്രം നേടി.
1925-ൽ എം.ഡി. പൂർത്തിയാക്കുന്നതിനായി അവർ ഗ്ലാസ്‌ഗോയിലേക്ക് മടങ്ങിപ്പോയി.
തന്റെ ഔദ്യോഗികജീവിതത്തിൻറെ തുടക്കത്തിൽ ഗ്ലാസ്‌ഗോ റോയൽ മെറ്റേണിറ്റി ആൻഡ് വിമൻസ് ഹോസ്പിറ്റലിൽ ഹൗസ് ഫിസിഷ്യനായും ഗ്ലാസ്‌ഗോ റോയൽ ഇൻഫർമറിയിൽ ഹൗസ് സർജനായും ഡഗ്ലസ് ജോലി ചെയ്തു.
അവർ ബ്രാഡ്‌ഫോർഡിൽ ഒരു പ്രാദേശിക അതോറിറ്റി പബ്ലിക് ഹെൽത്ത് പദവിയും വഹിച്ചു.
1926 മാർച്ച് 23-ന്, 31-ആം വയസ്സിൽ, ഡഗ്ലസ് സ്കോട്ടിഷ് ബോർഡ് ഓഫ് ഹെൽത്തിന്റെ വൈദ്യശാസ്ത്ര വിഭാഗത്തിൻറെ മേധാവിയായി, മാതൃത്വ-ശിശുക്ഷേമത്തിന്റെ ഉപദേശകയായി നിയമിക്കപ്പെട്ടു.
ഈ പദവി അവർ 30 വർഷത്തിലേറെയായി തുടർന്നു.
അവരുടെ പ്രൊഫഷണൽ ജോലിക്ക് പുറത്ത്, ഡഗ്ലസ് ഐസ്-സ്കേറ്റിംഗ്, സ്കീയിംഗ്, ഗോൾഫ് എന്നിവയിൽ താൽപ്പര്യമുള്ള ഒരു മികച്ച കായികതാരമായിരുന്നു.
ഒരു അന്താരാഷ്‌ട്ര ഐസ് സ്കേറ്റിംഗ് ജഡ്ജ് ആയിരുന്ന അവർ എഡിൻബറോയിൽ ഒരു ഐസ് സ്കേറ്റിംഗ് ക്ലബ്ബ് നടത്തിയിരുന്നു.
ഡഗ്ലസ് 1979 ഓഗസ്റ്റ് 27-ന് സ്കോട്ട്ലൻഡിലെ പെർത്തിൽ വച്ച് അന്തരിച്ചു.
മെഡിക്കൽ പ്രൊഫഷനിലെ സേവനങ്ങൾക്ക് ഡഗ്ലസിന് OBE ലഭിച്ചു അവലംബം
വോളീബോൾ ഇംഗ്ലീഷ് വിലാസം https://ml.wikipedia.org/wiki/Volleyball
വായു നിറച്ച പന്ത് ഒരു വലക്കുമുകളിൽകൂടി വലയുടെ ഇരുവശത്തുമായി നിൽക്കുന്ന രണ്ട് സംഘങ്ങൾ തമ്മിൽ തട്ടിക്കളിക്കുന്ന കളിയാണ് വോളിബോൾ .
വില്യം ജി. മോർഗൻ എന്ന അമേരിക്കൻ കായികാധ്യാപകനാണ് വോളീബോൾ എന്ന കായികവിനോദത്തിന്റെ ഉപജ്ഞാതാവ് .
1895-ൽ ആണ് വോളീബോളിന്റെ പ്രാഥമികരൂപം ആദ്യമായി ഉരുത്തിരിഞ്ഞുവന്നത് .
1947 മുതൽ അന്താരാഷ്ട്ര വോളീബോൾ ഫെഡറേഷൻ വോളീബോളിന്റെ നിയമങ്ങളേയും ഘടനയേയും സംരക്ഷിക്കുകയും പുതുക്കുകയും ചെയ്യുന്ന സംഘടനയാണ്.
ചരിത്രം വില്യം ജി. മോർഗൻ
അമേരിക്കൻ ഐക്യനാടുകളിലെ മസാച്യുസെറ്റ് എന്ന സ്ഥലത്തെ ഹോളിയോക്ക് എന്ന പ്രദേശത്തെ വൈ.എം.സി.എ സംഘാംഗങ്ങളാണ് വോളീബോളിന്റെ സൃഷ്ടിക്കുപിറകിൽ.
വില്യം ജി. മോർഗൻ അവിടുത്തെ അംഗങ്ങൾക്ക് കായിക പരിശീലനം നൽകാൻ നിയമിക്കപ്പെട്ടു.
എന്നാലവിടെയുണ്ടായിരുന്ന പലർക്കും അമേരിക്കൻ ഐക്യനാടുകളിൽ വ്യാപകമായി കളിക്കുന്ന ബാസ്ക്കറ്റ്ബോൾ അടക്കം ഒരുകളിയിലും താത്പര്യമുണ്ടായിരുന്നില്ല.
ക്ലേശകരമായ കളികളാണ് അവയെല്ലാമെന്നായിരുന്നു അവരുടെ അഭിപ്രായം.
അവർക്ക് വേണ്ട വ്യായാമം നൽകുവാനും അവരെ രസിപ്പിക്കുമാനുമുള്ള ഉതകുന്ന വിനോദത്തിനായുള്ള മോർഗന്റെ ശ്രമമാണ് വോളീബോളിന്റെ പിറവിയിൽ കലാശിച്ചത്.
മോർഗൻ തന്നെയാണ് കളിക്കായി ആദ്യമായി കുറച്ചു നിയമങ്ങളുമുണ്ടാക്കിയത്.
അദ്ദേഹത്തിന്റെ സുഹൃത്ത് ഡോക്ടർ ഫ്രാൻസ് വുഡ്സും കളിക്ക് പ്രചാരം നൽകി.
മോർഗന് ഇത്തരമൊരു കളിക്കു രൂപം നൽകാൻ സഹായിച്ചത് അക്കാലത്ത് അമേരിക്കയിൽ പ്രചാരത്തിലിരുന്ന മിൻ‌ടെൻ എന്ന ഒരു കളിയായിരുന്നു.
ഒരു നൂൽപ്പന്ത് വലക്കുമുകളിൽ കൂടി ബാറ്റുപയോഗിച്ചടിക്കുകയായിരുന്നു ആ കളി.
അതുകൊണ്ടു തന്നെ മോർഗൻ തന്റെ കളിക്ക് മിന്റെനെറ്റ് എന്നു പേരു നൽകി.
1896-ൽ വൈ.എം.സി.എ. ഡയറക്ടർമാരുടെ സമ്മേളനത്തോടനുബന്ധിച്ച് ഹോളിയോക്കിലെ രണ്ടു ടീമുകൾ തമ്മിൽ മത്സരം സംഘടിപ്പിച്ചു.
ഹോളിയോക്കിലെ മേയർ തന്നെ ഒരു ടീമിന്റെ നായകനായിരുന്നു.
അന്ന് കളി വീക്ഷിച്ചുകൊണ്ടിരുന്ന സ്പ്രിംഗ് ഫീൽഡ് കായികാധ്യാപക കലാലയത്തിലെ പ്രൊഫസർ ഡോ. ഏ.
ഹാത്സ്റ്റെഡിന് കളി ഇഷ്ടപ്പെട്ടെങ്കിലും കളിയുടെ പേര് ഇഷ്ടപ്പെട്ടില്ല അദ്ദേഹം നിർദ്ദേശിച്ച പേരാണ് വോളീബോൾ എന്നത് .
പുതിയ പേര് എല്ലാർക്കും സ്വീകാര്യമായി.
അതിനു ശേഷം കളിക്ക് കൂടുതൽ പ്രചാരവും ലഭിച്ചു.
നിയമങ്ങൾ വോളീബോൾ കോർട്ട്
തുടക്ക കാലത്ത് വോളീബോൾ കോർട്ടിന്റെ വലിപ്പം 50 അടി നീളവും 25 അടി വീതിയും വലയുടെ ഉയരം 6 അടി 6 ഇഞ്ചുമായിരുന്നു .
പിന്നീട് 1900-ൽ നെറ്റിന്റെ ഉയരും 7 അടിയും, 1912 -ൽ 7 അടി 6 ഇഞ്ചും, 1918 -ൽ 8 അടിയും ആയി പുനർനിശ്ചയിക്കപ്പെട്ടു.
കോർട്ടിന്റെ നീളവും വീതിയുമെല്ലാം ഇത്തരത്തിൽ പലതവണ പുനർനിശ്ചയിക്കപ്പെട്ടിട്ടുണ്ട്.
1923-ൽ കോർട്ടിന് നീളം 60 അടിയും വീതി മുപ്പതടിയുമായിരുന്നു.
1917 മുതലാണ് വോളീബോളിനുള്ള നിയമങ്ങൾ വ്യക്തമായി നിർവചിക്കപ്പെട്ടത്.
കളിക്കാരുടെ എണ്ണം ഒമ്പതായിരുന്നത് അക്കാലത്ത് ആറായി കുറച്ചു.
ഒരു സെറ്റിൽ ജയിക്കാൻ വേണ്ട പോയിന്റ് 15 ആയി നിശ്ചയിക്കപ്പെട്ടു.
പോയിന്റു നില പതിനാലിൽ വച്ചു തുല്യത വന്നാൽ രണ്ടു പോയിന്റ് വ്യത്യാസത്തിലേ ജയിക്കൂ എന്നും നിയമമുണ്ടായി.
ഇപ്പോൾ കോർട്ടിന് മുഴുവൻ 18 മീറ്റർ നീളവും 9 മീറ്റർ വീതിയുമായി നിശ്ചയിച്ചിരിക്കുന്നു.
വലയുടെ ഉയരം പുരുഷന്മാർക്ക് 2.43 മീറ്ററും, സ്ത്രീകൾക്ക് 2.24 മീറ്ററുമാണ്.
കോർട്ട് 9x9 വീതമുള്ള രണ്ടു ഭാഗങ്ങളായി (വലക്കിരുവശവുമുള്ള ഉപകോർട്ടുകളാക്കി) മാറ്റിയിരിക്കുന്നു.
വലയുടെ വീതി ഒരു മീറ്ററാണ്.